പാലപ്പുറം - വിക്കിപീഡിയ

# പാലപ്പുറം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

പാലപ്പുറം
അപരനാമം: പാലപ്പുറം
പാലപ്പുറം
വിക്കിമാപ്പിയ‌ -- 10.7851° N 76.2359° E
ഭൂമിശാസ്ത്ര പ്രാധാന്യം | ഗ്രാമം
രാജ്യം | ഇന്ത്യ
സംസ്ഥാനം | കേരളം
ജില്ല | പാലക്കാട്
ഭരണസ്ഥാപനങ്ങള്‍ | ഒറ്റപ്പാലം നഗര സഭ
നഗര സഭ | ചെയര്‍മാന്‍
വിസ്തീര്‍ണ്ണം | ചതുരശ്ര കിലോമീറ്റര്‍
ജനസംഖ്യ |
ജനസാന്ദ്രത | /ച.കി.മീ
കോഡുകള്‍ • തപാല്‍ • ടെലിഫോണ്‍ | 679103 +91466 (91 ഇന്‍ഡ്യയുടെ കോഡ്)
സമയമേഖല | UTC +5:30
പ്രധാന ആകര്‍ഷണങ്ങള്‍ | ഭാരതപ്പുഴ, സോമേശ്വരം ക്ഷേത്രം, ചിനക്കത്തൂര്‍ ഭഗവതി ക്ഷേത്രം

കേരളത്തിലെ‍ പാലക്കാട് ജില്ലയില്‍, ഒറ്റപ്പാലം താലൂക്കില്‍, പട്ടാമ്പി-പാലക്കാട് സംസ്ഥാന ഹൈവേയില്‍ ഒറ്റപ്പാലം നഗരത്തില്‍ നിന്നും നാലുകിലോമീറ്റര്‍ അകലെയായി സ്ഥിതി ചെയ്യുന്ന ഗ്രാമമാണ് പാലപ്പുറം. പരമ്പരാഗത നെയ്ത്ത് വ്യവസായത്തിനും ചിനക്കത്തൂര്‍ പൂരത്തിനും പേരു കേട്ട പാലപ്പുറം, പരശുരാമനാല്‍ സ്ഥാപിതമായെന്നു ഐതിഹ്യമുള്ള പുരാണങ്ങളിലെ നൂറ്റെട്ട് ശിവക്ഷേത്രങ്ങളിലൊന്നായ സോമേശ്വരം ക്ഷേത്രം സ്ഥിതി ചെയ്യുന്ന നാടുമാണ്. ഭാരതപ്പുഴയുടെ തീരത്ത് സ്ഥിതി ചെയ്യുന്ന പാലപ്പുറം, പരമ്പരാഗത കാര്‍ഷിക, വ്യാവസായിക, വിദ്യാഭ്യാസ കേന്ദ്രങ്ങളാല്‍[തെളിവുകള്‍ ആവശ്യമുണ്ട്] സമ്പന്നമാണ്. പരമ്പരാഗത നെയ്ത്തു വ്യവസായത്തിനു പുറമേ, സ്റ്റീല്‍ ഇന്‍ഡസ്ട്രിയല്‍ കോര്‍പ്പറേഷന്‍ ഇന്‍ഡ്യ, അലൂമിനിയ പാത്രനിര്‍മ്മാണം, പരമ്പരാഗത മണ്‍‌പാത്ര നിര്‍മ്മാണം, എന്നിവയും ഇവിടെ നിലവിലുണ്ട്. പിന്നോക്ക വിഭാഗങ്ങള്‍ക്കുള്ള സര്‍ക്കാര്‍ വക തൊഴില്‍ പരിശീലനശാല എന്‍.എസ്. എസ് കോളേജിന്റെ പിന്നിലായി പ്രവര്‍ത്തിക്കുന്നു.

## [തിരുത്തുക] സാംസ്കാരിക പൈതൃകം

### [തിരുത്തുക] ചിനക്കത്തൂര്‍ പൂരം

  പ്രധാന ലേഖനം: ചിനക്കത്തൂര്‍ പൂരം

ചിനക്കത്തൂര്‍ പൂരം സ്ഥലത്തെ പ്രധാന ഉത്സവമാണ്. സ്ഥലത്തെ ദേശങ്ങളുടെ പൂരമായ ഇത് എല്ലാ ദേശത്തു നിന്നുമെത്തുന്ന കെട്ടുകുതിരകളുടെ ചേരി തിരിഞ്ഞുള്ള മത്സരത്തിനും, വാദ്യമേളങ്ങള്‍ക്കും, ആ‍നപ്പൂരത്തിനും, ഘോഷയാത്രക്കും പ്രസിദ്ധമാണ്. ഉത്സവത്തിനു കൊടി കയറുന്നതോടെ പൂരത്തില്‍ സംബന്ധിക്കുന്ന‍ ജനങ്ങള്‍ ഒന്നടങ്കം "അയ്യോ, അയ്യയ്യോ എന്നെ തച്ചു (തല്ലി) കൊല്ലുന്നേ, ഓടി വരണേ!!" എന്നു നിലവിളിക്കുവാന്‍ ആരംഭിക്കും. ഇത് ചിനക്കത്തൂര്‍ കാവിന്റെ ഐതിഹ്യചരിത്രവുമായി ബന്ധപ്പെട്ടു കിടക്കുന്നു. ഉത്സവദിവസം വരെ ഇതു തുടരണമെന്നാണ് നാട്ടു നടപ്പ്.

### [തിരുത്തുക] തോല്‍‌പ്പാവക്കൂത്ത്

  പ്രധാന ലേഖനം: തോല്‍‌പ്പാവക്കൂത്ത്

അന്യം നിന്നു പോകാനൊരുങ്ങുന്ന തോല്‍പ്പാവക്കൂത്തെന്ന പരമ്പരാഗത കലയുടെ ഈറ്റില്ലം കൂടിയാണ് പാലപ്പുറം. ഇതിലെ ഇപ്പോള്‍ ജീവിച്ചിരിക്കുന്ന ആചാര്യന്മാരില്‍ പ്രമുഖനായ അണ്ണാമല പുലവര്‍ ഇവിടെ ജീവിക്കുന്നു. ചിനക്കത്തൂര്‍ പൂരത്തിനോടനുബന്ധിച്ച് രാമായണം മുഴുവന്‍ ഇദ്ദേഹത്തിന്റെ നേതൃത്വതില്‍ ഇവിടെ അരങ്ങേറുന്നു.

### [തിരുത്തുക] മറ്റുള്ളവ

തട്ടിന്മേല്‍ കൂത്തെന്ന നാടന്‍ കലയും ഇവിടത്തെ പ്രത്യേകതയാണ്. തിരുവാതിരയോടനുബന്ധിച്ച് ചവറും വാഴയുടെ ഉണങ്ങിയ ഇലയും വെച്ചു കെട്ടി വീടുകളില്‍ കയറി ഇറങ്ങുന്ന ചോഴികള്‍ കുഞ്ഞിനെ അന്വേഷിച്ചു വീടുകള്‍ കയറിയറങ്ങുന്ന പൂതപ്പാട്ടിലെ ഭൂതമാണെന്നാണു വിശ്വാസം. തെയ്യവും തിറയും, അതിനോടു സാമ്യമുള്ള വെള്ളാട്ടും ഇവിടത്തെ ഉത്സവങ്ങളുടെ അവിഭാജ്യ ഘടകമാണ്.

തമിഴ് ശൈലിയിലുള്ള മാരിയമ്മന്‍ ഉത്സവങ്ങളും ഇവിടത്തെ പ്രധാന ആകര്‍ഷണമാണ്.

## [തിരുത്തുക] വിദ്യാഭ്യാസ സ്ഥാപനങ്ങള്‍

ഒറ്റപ്പാലം വിദ്യാഭ്യാസ ജില്ലയുടെ കീഴില്‍ വരുന്ന പാലപ്പുറത്തെ പ്രധാന വിദ്യാഭ്യാസസ്ഥാപനങ്ങള്‍ താഴെ പറയുന്നു

- ഗവണ്‍‌മെന്റ് സ്കൂള്‍
- എയ്‌ഡഡ് ജൂനിയര്‍ ബേസിക് സ്കൂള്‍ (എ ജെ ബി)
- എന്‍.എസ്.എസ്. കോളേജ്, ഒറ്റപ്പാലം
- കേന്ദ്രീയ വിദ്യാലയം
- ലക്ഷ്മീനാരായണ കോളേജ് (പാരലല്‍)
- എന്‍.എസ്.എസ്. കരയോഗം നഴ്സറി സ്കൂള്‍

## [തിരുത്തുക] യാത്രാ സൌകര്യങ്ങള്‍

പാലപ്പുറം റെയില്‍, റോഡ് മാര്‍ഗം മറ്റു പ്രധാന സ്ഥലങ്ങളുമായില്‍ ബന്ധപ്പെട്ടിരിക്കുന്നു.

### [തിരുത്തുക] റെയില്‍ മാര്‍ഗം

ഭാരതീയ റെയില്‍ ശൃംഖലയിലെ പാലക്കാട് ഡിവിഷന്റെ കീഴിലുള്ള ഒരു ചെറിയ സ്റ്റേഷനാണ് പാലപ്പുറം. പ്രധാനമായി പാസഞ്ചര്‍ ട്രെയിനുകള്‍ മാത്രം ഇവിടെ നിര്‍ത്തുന്നു.

### [തിരുത്തുക] റോഡു മാര്‍ഗ്ഗം

പാലപ്പുറം, പാലക്കാട്-പട്ടാമ്പി സംസ്ഥാന ഹൈവേയില്‍ പാലക്കാടു നിന്നും 31 കി.മീ അകലെയായി സ്ഥിതി ചെയ്യുന്നു. ഒറ്റപ്പാലം - പാലക്കാട്/ഒറ്റപ്പാലം - തിരുവില്വാമല റോഡുകളിലെ ഒരു പ്രധാന സ്ഥലമാണ് പാലപ്പുറം.

## [തിരുത്തുക] പ്രധാന ആരാധനാലയങ്ങള്‍

പാലപ്പുറത്തെ പ്രധാന ആരാധനാലയങ്ങള്‍ താഴെ പറയുന്നു.

- പാലപ്പുറം ജുമാ മസ്ജിദ്
- ചിനക്കത്തൂര്‍ ഭഗവതി ക്ഷേത്രം
- സെയിന്റ് മേരീസ് പള്ളി
- സോമേശ്വരം ശിവക്ഷേത്രം
- മാരിയമ്മന്‍ കോവില്‍
- നീലികാവു ഭഗവതി ക്ഷേത്രം

## [തിരുത്തുക] പുറത്തേക്കുള്ള കണ്ണികള്‍

- സേവാസദനം കഥകളി സദനം
- എന്‍ എസ് എസ് കോളേ കെമിസ്ട്രി അലുംനി
- യൂണിവേഴ്സിറ്റി ഗ്രാന്റ്സ് കമ്മീഷന്‍ അംഗീകരിച്ച കേരളത്തിലെ കോളേജുകള്‍
- കേന്ദ്രീയ വിദ്യാലയം
- ചിനക്കത്തൂര്‍ പൂരം
- കാര്‍ഷിക സഹകരണ സംഘങ്ങള്‍ - പാലപ്പുറം അന്വേഷിക്കുക
- പരമ്പരാഗത നെയ്ത്ത് വ്യവസായത്തിനു സാമ്പത്തിക സഹായം അനുവദിക്കുന്ന കത്ത്. നമ്പ്ര് 129 കാണുക.

| കേരളത്തിലെ സ്ഥലങ്ങളുമായി ബന്ധപ്പെട്ടുള്ള ഈ ലേഖനം അപൂര്‍ണ്ണമാണ്‌. ഇതു പൂര്‍ത്തിയാക്കാന്‍ സഹായിക്കുക.

Retrieved from "http://ml.wikipedia.org../../../%E0%B4%AA/%E0%B4%BE/%E0%B4%B2/%E0%B4%AA%E0%B4%BE%E0%B4%B2%E0%B4%AA%E0%B5%8D%E0%B4%AA%E0%B5%81%E0%B4%B1%E0%B4%82.html"

സൂചികകള്‍: തെളിവില്ലാ‍ത്ത വാചകങ്ങളുള്ള ലേഖനങ്ങള്‍‍ | അപൂര്‍ണ്ണ ലേഖനങ്ങള്‍ | കേരളത്തിലെ ഗ്രാമങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English